VGI โชว์กำไรปี 62 โตทะลุ 1.1 พันลบ. เล็งเพิ่มทุนขาย “พีพี” 428 ล้านหุ้น รับแผนขยายธุรกิจ
VGI โชว์กำไรปี 62 โตทะลุ 1.1 พันลบ. จากปีก่อน 486 ลบ. แจกปันผล 0.054 บ./หุ้น ขึ้น XD 18 ก.ค.62 กำหนดจ่าย 9 ส.ค.นี้ พร้อมเล็งเพิ่มทุนขาย “พีพี” 428 ล้านหุ้น รับแผนขยายธุรกิจ
VGI โชว์กำไรปี 62 โตทะลุ 1.1 พันลบ. แจกปันผล 0.054 บ./หุ้น ขึ้น XD 18 ก.ค.62 กำหนดจ่าย 9 ส.ค.นี้ พร้อมเล็งเพิ่มทุนขาย “พีพี” 428 ล้านหุ้น รับแผนขยายธุรกิจ
16 พ.ค. 2562

บริษัท วี จี ไอ โกลบอล มีเดีย จำกัด (มหาชน) หรือ VGI รายงานผลการดำเนินงานประจำไตรมาส 4 และประจำปี 2562 สิ้นสุดวันที่ 31 มี.ค. 62 มีกำไรสุทธิดังนี้

โดยปัจจัยที่ส่งผลให้บริษัทมีกำไรสุทธิเพิ่มขึ้น เนื่องจากมีรายได้สูงสุดนับตั้งแต่เปิดดำเนินการที่ระดับ 5.16 พันล้านบาท เพิ่มขึ้น 31% จากช่วงเดียวกันของปีก่อน ซึ่งมาจากธุรกิจโฆษณาสื่อนอกบ้าน และธุรกิจบริการด้านดิจิทัล
พร้อมกันนี้ บริษัทประกาศจ่ายปันผลจากงวดดำเนินงานวันที่ 1 ต.ค.61-31 มี.ค.62 เป็นเงินสด 0.054 บาทต่อหุ้น ขึ้นเครื่องหมาย XD วันที่ 18 ก.ค. 62 กำหนดจ่าย 9 ส.ค.62
นอกจากนี้ ที่ประชุมคณะกรรมการบริษัทเมื่อวานนี้ (15 พ.ค.) อนุมัติการลดทุนจดทะเบียนโดยตัดหุ้นที่ยังไม่ได้นำออกจำหน่าย หลังจากนั้นให้เพิ่มทุนจดทะเบียนแบบมอบอำนาจทั่วไป (General Mandate) จำนวน 42.81 ล้านบาท หรือคิดเป็นประมาณ 5% โดยออกหุ้นเพิ่มทุนไม่เกิน 428.06 ล้านหุ้น พาร์หุ้นละ 0.10 บาท เพื่อเสนอขายให้แก่บุคคลในวงจำกัด (Private Placement) โดยมีวัตถุประสงค์เพื่อใช้ในการขยายกิจการ ตลอดจนใช้เป็นเงินทุนหมุนเวียนสำหรับการดำเนินกิจการในอนาคต และ/หรือเพื่อการชำระหนี้
โดยภายหลังการเพิ่มทุนจะทำให้บริษัทมีทุนจดทะเบียนเพิ่มเป็น 1.08 พันล้านบาท จากเดิมที่ 1.04 พันล้านบาท
อีกทั้ง อนุมัติการเปลี่ยนชื่อบริษัท เพื่อให้สอดคล้องกับการ Rebranding ของบริษัท จากเดิม “บมจ.วี จี ไอ โกลบอล มีเดีย” เป็น “บมจ.วีจีไอ” โดยยังคงใช้ชื่อย่อหลักทรัพย์ “VGI” ตามเดิม
รวมถึงอนุมัติการแก้ไขเพิ่มเติมวัตถุประสงค์ของบริษัท ได้แก่ ข้อ (40) ประกอบกิจการให้คำปรึกษาและให้บริการงานด้านการโฆษณา การตลาดและประชาสัมพันธ์ผ่านสื่อทุกประเภทและรูปแบบ รวมถึงสื่อสิ่งพิมพ์ วิทยุโทรทัศน์ ป้าย ภาพนิ่ง จอดิจิทัล สื่อบน อุปกรณ์อิเล็กทรอนิกส์อื่น ๆ และข้อ (41) ประกอบกิจการรับออกแบบ จัดทำ และผลิตงานเพื่อการโฆษณา การตลาดและประชาสัมพันธ์ผ่านสื่อทุกประเภทและรูปแบบ
ทั้งนี้ กำหนดวันประชุมสามัญผู้ถือหุ้นประจำปี 2562 เพื่อพิจารณาเรื่องดังกล่าว ในวันที่ 9 กรกฎาคม 2562